Hannes Schroll

Hannes Schroll (født 13. juni 1909, død 5. april 1985) var en østerriksk skiløper og skilærer. Han etablerte skistedet Sugar Bowl Ski Resort i Norden i California i USA.

Schroll vokste opp i Bischofshofen. Senere hjalp han moren med å ta seg av gjestene i et lite pensjonat hun drev i fjellandsbyen Alpbach øst for Kitzbühel. Skikarrieren hans begynte med et par ski lagd av tønnestaver, som han fikk av faren.

Schroll ble raskt en dyktig skiløper, i både nordiske og alpine grener. I 1931 ble han østerriksk mester i skihopping,Österreichischer Skiverband: ÖSV-Siegertafel  (besøkt 30. juli 2012) og han deltok også i VM i Oberhof samme år.Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 149 Det var som alpinist han utmerket seg mest. Han ble for alvor kjent i 1934 da han oppnådde gode plasseringer i alpinrennet Arlberg-Kandahar i St. Anton (nummer 6 i slalåm, 7 i utfor og 5 i kombinasjonen) og senere samme år vant utforrennet i Marmolada i Italia.

Etter seieren i Marmolada ble han tatt ut av forbundskansler Kurt Schuschnigg til å representere Østerrike under USAs første nasjonale mesterskap i alpint i Mount Rainier i delstaten Washington i april 1935. Schroll utklasset konkurrentene i utforrennet, og vant også slalåmrennet og kombinasjonen. Lederen for Yosemite nasjonalpark i California utnevnte ham så til direktør for skiskolen i nasjonalparken. Schroll ble populær som skiinstruktør, selv om han kunne være nokså skarp i måten han instruerte skielevene på.

Samtidig som han var skilærer i Yosemite, var han på utkikk etter et område der det kunne gå an å bygge opp et nytt skisted. Et egnet sted ble funnet ved Donner Pass lengre nord i Sierra Nevada-fjellene. Med hjelp av flere investorer fikk han kjøpt eiendommen, og begynte å bygge opp det nye skistedet, med hotell, fjellhytter - og Californias første stolheis.«Hannes Schroll, 1966», National Ski Hall of Fame]</ref> Sugar Bowl Ski Resort åpnet 15. desember 1939, med Schroll som daglig leder. Hit dro kjentfolk som Norma Shearer, Errol Flynn, Jean Arthur og Claudette Colbert. Scholls midler hjemme i Østerrike var blitt beslaglagt etter Anschluss, så han trengte økonomisk drahjelp til Sugar Bowl, og her fikk han hjelp av Walt Disney som hadde vært skielev hos Schroll i Yosemite, og også benyttet seg av det nye skistedet. Som takk for Disneys støtte endret Schroll navnet på Hemlock Peak til Mount Disney.<ref>[https://www.waltdisney.org/blog/new-heights-mount-disney-and-sugar-bowl «Mount Disney and Sugar Bowl» Disneys Langbein-tegnefilm The Art of Skiing fra 1941 åpnet med en tegnet versjon av Sugar Bowl Lodge. Schroll, som var kjent for å jodle når han sto på ski, la stemme til Langbeins karakteristiske «yaaaaaaa-hoo-hoo-hooey»-hyl, som første gang ble brukt i denne filmen.«- a Hall of Fame athlete, a chairlift, and Goofy»

Schroll sluttet som leder for Sugar Bowl Ski Resort i 1945. Senere flyttet han og familien til Palo Alto og deretter til Hollister, der han trente veddeløpshester.

Han ble innlemmet i National Ski Hall of Fame i 1966.<ref>«Hannes Schroll, 1966», National Ski Hall of Fame]</ref>

Referanser 

 Kilder 
 Morten Lund: [http://books.google.de/books?id=jszweH7oRNEC&pg=PA9#v=onepage&q&f=false The Short, Sweet, Ski Life of Hannes Schroll in America'' (i Skiing Heritage nr. 4, desember 2009, s. 9-13, digitalisert av Google Books)
 U.S. Ski and Snowboard Hall of Fame and Museum: Hannes Schroll (besøkt 30. juli 2012)

Kategori:Østerrikske alpinister
Kategori:Østerrikske skihoppere